היצרנית מרצדס בנץ עתידה להציג מנועים בעלי מגדשי טורבו בכל דגמיה במטרה להפחית את החלקיקים המזהמים שפולט המנוע, כך מדווח אתר החדשות המקוון אוטומוטיב ניוז. הצגת המנועים החדשים תתבצע תוך כשנתיים וחצי. בדרך כלל מנועי טורבו מתקשרים באופן אוטומטי למכוניות ספורט ולביצועים, אך המנועים שמרצדס תציג עושים שימוש במגדש הטורבו דווקא להשגת חיסכון בדלק.
הרעיון: במקום להשתמש במנוע בעל נפח גדול, במרצדס משתמשים במנוע קטן ופחות מזהם שמשתמש במגדש הטורבו כדי להפיק פחות זיהום אוויר. פיתוח מנועי הטורבו החדשים נובע מהחמרת תקנות זיהום האוויר, שצפויה להיכנס לתוקף באירופה ובארצות הברית בשנים הקרובות.
בנוסף, מרצדס גם שוקדת על פיתוח דגמים היברידיים, שהראשון שבהם, S-CLASS ההיברידית יוצג בשנה הבאה וגם יגיע לישראל.
נושא מנועי הטורבו הקטנים אינו תחום חדש עבור מרצדס. סמארט עושה שימוש במנוע זעיר בנפח 700 סמ"ק שנעזר במגדש טורבו כדי להעלות את הספקו. יצרני רכב רבים כמו פולקסווגן למשל, כבר עושים שימוש במנועי טורבו קטנים כדי להפחית את שיעור פליטת המזהמים של דגמיהם השונים.
מה זה המרצדס היפהפיה שבתמונה? מדהימה!
יאללה! להרים גדישות!
ומה ההבדל בעלויות האחזקה של מנועי טורבו?